# Œuvres poétiques François de Maynard/Pastorale

* Cléandre
* Philips
* Silvie
* Silvandre
* Tyrsis
* Calidon
* Satire

### ACTE I
#### Scène 1

Depuis qu’un œil jumeau surprint ma liberté Aux pudiques appas de sa douce beauté, Que la belle Cleande, object de ma pensee, Par le trait de ses yeux eut mon ame blessee, Que pour aimer son front le seul throsne d’Amour, Mon cœur se retira de son premier sejour, Et que ma liberté soubs ses loix asservie La choisit pour idole aux desirs de ma vie, Ny l’esmail d’un beau pré, où mille et mille fleurs Estalent à l’enuy leurs nouvelles couleurs,
Ny un sentier ombreux tapissé de verdure, Ny d’un flot enroué l’agreable murmure, Ny un antre mossu, ny les taillis plus beaux, Ny le doux gazouillis d’un million d’oiseaux, Qui saluent le jour aussi tost que l’aurore De ses premiers rayons l’Orient recolore, Ne peuvent reboucher les traits de la douleur, Qui sur mon doux repos marche d’un pied vainqueur.
J’apprends d’une voix triste aux rochers solitaires Que mes volontés sont à l’Amour tributaires ; Qu’idolatre j’adore une jeune beauté Royne de mes desirs et de ma liberté Aux bords plus reculez je sanglorte mes plaintes, Et l’onde qui ruissele (insensible aux attaintes De l’imployable Amour) gemit avecque moy, Le Zephire molet touché de mon esmoy Joint ses souspirs aux miens, mais las ! ceste farouche Est à mes justes cris vite insensible souche. J’ay beau sur le matin, au point que le Soleil Esmaille l’Orient d’un beau lustre vermeil, Tout ainsi qu’une Avete aux plus vertes prairies, Picorer le tresor de leurs moissons fleuries, Choisir entre les fleurs un œillet rougissant, Une rose vermeille ou un lis blanchisant, L’offrir à ma bergere, impiteuse ennemie, Ainçois avec les fleurs ma tributaire vie, Las ! je n’advance rien, un injuste mespris Me sert de recompense ; ainsi je vis espris
Du subject de mon dueil, et mon ame obstinee Limite en sa prison ma triste destinee : Soit que l’aube se lève, ou que le blond Soleil Soit au point du midy, ou proche du sommeil, Mes yeux sources de pleurs arrosent mon visage. Ainsi tousjours mon ame aveugle à son dommage, S’endurcit aux douleurs : que si je vis, helas ! C’est l’espoir qui me flatte au point de mon trespas. C’est luy seul qui ourdit la trame de ma vu, Et celle de mes maux où j’ay l’ame asservie. Mais ne verray-je point terminer ma douleur ? Ou mes jours s’obscurcir, ou l’injuste rigueur D’un bel œil qui me tue en Amour eschangee ! Amour qui soubs tes loix tiens mon ame engagee, Hé ! que ne donnes-tu relache à mes travaux ? Faut-il que gemissant soubs le fais de mes maux, Je coure à ma ruine ennemy de moy-mesme, Pour l’ingrate beauté que j’honore et que j’ayme A l’esgal de ma vie, hé ! que dis-je ? ouy, cent fois Plus que ma propre vie, et plus quand je l’aurois. Brebis qui remachez, tristement langoureuses, Broutez de ces beaux pres les richesses herbeuses, La le soleil reluit au point de l’Occident, Et peu à peu le jour à la nuit va cedant, Broutez : mais non, plus tost allons dans ces campagnes, Où tristement couché, soubs les saules brehaignes, Je feray de mes yeux ruisseler tant de pleurs, Qu’enfin je noyeray ma vie et mes douleurs Tandis mon cher troupeau que vous brouterez l’herbe.

#### Scène 2

Amour, qui sur les cœurs marche d’un pied superbe, Et qui assubient soubs le joug de tes loix La douce liberté des bergers et des Rois, A blessé mon vouloir d’une si douce attainte, Que je ressens mon ame à ses chaisnes estraintes, Piteuse, souspirer pour un jeune berger, Et mon desir au sien doucement se renger : Mon œil n’a d’autre object que sa beauté parfaite, Et si par fois le sien un regard sur moy jette, Honteuse je rougis et sens un doux plaisir Attizer lentement le feu de mon desir. Plus le doux entretien de ma chere Silvie N’a pouvoir de chasser les ennuis de ma vie ; Je la fuis, et ne veux pour remom de mon mal Qu’un antre solitaire, ou le bord d’un cristal Dont le flot argenté marie à ma parole Son enroué murmure : alors mon ame vole Vers l’object de mes vœux sur l’aisle du penser, Lors je benis cect œil qui me sçeut offenser, J’embrasse son idole, et mon ame blessee Se fait en ses transports une seule pensee.
Cruelle toutefois je le suis, et ne veux Piteuse, recevoir l’offrande de ses vœux.
Helas ! combien de fois sur ces herbeuses rives Ay-je ouy tristement ses paroles plaintives Trouver de la pitié aux ondes qui coulants Se plaignoient avec luy, et flot sur flot roulants Sembloient de mes rigueurs trop justement se plaindre ?
Helas ! combien de fois lorsqu’il ne pouvoit feindre Ceste injuste douleur qui trouble son repos, L’ay-je veu m’aborder ? puis par mille sanglot Et deux torrents de pleurs tesmoins de son martire, Exprimer sa langueur ? et moy las cent fois pire Qu’un superbe rocher, insensible à son dueil, J’ay tousjours soubs les pieds d’un homicide orgueil Injustement foulé sa pudique confiance.
Mais, las ! tributaire à la douce puissance De cest Amour vainqueur des hommes et des Dieux, Je n’ay que ce Berger pour obiect de mes yeux, Si mon ame pour luy ard d’une flame esgale, Bref si je le cheris ainsi qu’un beau Cephale, Pourquoy donc impiteuse arme-je de mespris Mon œil pour un subject qui tient mon vouloir pris ? Pourquoy lorsqu’alanguy d’une angoiseuse peine, Il me dit : Belle ingratte et trop chere inhumaine, Ne veux-tu point trancher le fil de mes douleurs, Ou changer tes desdains en pudiques douceurs ?
Tu vois que si je vis c’est pour te rendre hommage, Hé ! despendray-je en vain le plus beau de mon age Dessoubs l’ingrate loy de tes yeux et d’Amour ? Toy seule vas filant la trame de mon jour, Tu fais naistre en un point et mourir l’esperance, Qui entretient mon ame au joug de ta puissance : Si la douleur me point c’est pour toy seulement, Et la vie et la mort me plait esgalement. Desarme donc tes yeux, belle et fière inhumaine, Du superbe desdain qui enaigrit ma peine, Et permets qu’à l’autel de ta chere beauté Je victime les vœux de ma fidelité. Pourquoy dis-ie (à set loix ayant l’ame asservie) Ne luy responds-je alors : Doux object de ma vie, Silvandre, mon soucy, ferme tes yeux aux pleurs, Et ta bouche à la plainte, et ton ame aux douleurs, Le jour n’est une nuit lorsque loin de ta veue De mille aigres soucis ton souvenir me tue, Si je vis c’est pour toy, et ton eslongnement Assubjectit mon ame à l’amoureux tourment. Ton œil est le Soleil de ma chere pensee, Et par le traict d’Amour mon ame est offencer Pour ta seule beauté cher object de mes yeux.
Mais où me va guidant ce penser soucieux ? Mais où me va trainant le dueil qui me possede ? Las ! je me plains d’un mal dont il tiens le remede, Je cherche la clarté où le Soleil reluit, C’est trop longtemps croupy desssoubs l’ombreuse nuit
Du silence importun, ennemy de mon aise, C’est trop longtemps couvé mon amoureuse braise Soubs une ingrate cendre ; il faut que desormais Tu le sçaches Silvandre ; et que mon ame (ouy mais) Ouy que mon ame, dis-je esgalement bruslee Du charme de tes yeux s’advoue enforcelee.
Où es-tu mon Berger, en quel antre escarté Souspires-tu, mon cœur, pour ma fiere beauté ? Ne dois-je point souffrir, cher object de ma veue, La moitié du soucy qui te lime et te tue ? Ne te verray-je point allant que le Soleil Precipite sa course aux ombres du sommeil ? Je vois dans ces valons Tyrsis dont la musette Ramene dans le parc sa troupe camusette La la nuit est venue, et ja mille troupeaux S’eslongnent peu à peu de ces herbeux coupeaux, Et je ne te vois point. Quelque rive lointaine, Où tu vas souspirant ton amoureuse peine, Est le triste sejour où, pressé de ton dueil, Tu blasmes la fierté de mon superbe orgueil : Tu en as bien raison : ha ! ingrate Cleande, Faut-il que ce Berger et nuit et jour respande Aux pieds de ta beauté vit ocean de pleurs, Et que tousjours helas ! insensible aux douleurs Qui traversent son ame à tes loix asservie, Tes fieres cruautez luy desrobent la vie ? Non je veux desormais vivre pour tes beaux yeux, Ou perdre, en te perdant la lumiere des cieux.

#### Scène 3

Alons, cheres brebis, ja la nuit est venue, Et ici l’Astre argente d’une pointe cornue Commence d’esclairer les ombres de la nuit. Toutes fois ce soucy impiteux me poursuit, Et soit que le Soleil luise de vers l’aurore Ou au triste occident, cest oiseau me devore, Je dis Amour cruel qui se paist de mon cœur, Inhumaine Cleande et ingrate douleur.
Le portraict du Berger dont j’ay l’ame blessée Est si bien figuré aux yeux de ma pensee, Qu’il me semble à tout point de le voir ou pleurer, Ou se plaindre de moy, ou pour moy souspirer.
Mais ne le vois-je pas ?O Dieux, quelle merveille, Mes yeux me tromper-vous ! je dors ; non fais, je veille ; Je la vois, ouy c’est elle. Honneur de ces forests, Qui tiens ma liberté surprise dans tes rets,
Cleande, mon soucy, mon bien, mon tour, ma vie, Qui m’avoit si longtemps ta presence ravie ? Et quel Dieu favorable à mon chaste desir, Fait qu’un pudique espoir me vient ores saisir ? Je te vois, mais helas ! tousjours fiere et cruelle ; Tu me vois, mais helas ! tousjours pour toy fidelle. Ciel pourquoy loges-tu dans ses yeux tant d’appas, Si leur regard vainqueur est suivi du trespas ? Hé ! s’ils estoient moins beaux j’aurois moins de supplices ; Mais imployable Ciel tu es de ses complices. Et vous chere Cleande, et Soleil de mon jour, Serez-vous donc rebelle aux douces loix d’Amour ? Pourrez-vous insensible, ou voir mes yeux en larmes, Et aux plaintes ma bouche, et mon cœur aux alarmes Dont vostre cruauté me combat à tout point, Sans que d’un trait piteux voste cœur soit espoint, Cruelle, mais helars !par trop chere à mon ame ? Tu te ris, ô Amour, ô rigueur ! de ma flame !
Adieu Silvandre, adieu.
Adieu Silvandre, adieu.Ma nymphe escoute moy, Cleande arreste un peu (Las ! trop ingrate foy) Hé ! ne fuy pas si tost, j’ay failly, je t’advoue : Mais la triste douleur qui fiere me secoue, A lasché ceste plainte au deceu de mon cœur. Non tu n’es point cruelle, ainçois rien que douceur
Non tu n’es pas farouche : ainçois tousjours la grace Suit tes vainqueurs regards et adoucit ta face ; Ne fuis donc plus, belle ame, et piteuse reçois Les vœux de mon desir esclave de ses loix.
Pourquoy m’appelles-tu impiteuse et cruelle, Insensible en Amour, et à son joug rebelle ? J’ignore son pouvoir et libre de ses rets Solitaire je vis dans ces vertes forests, Heureuse : ouy, si le soin qui lime ma pensee Ne devoroit mon ome et nuit et jour pressee. Un seul object me plaist et de luy seulement Renaist mon doux repos et mon aigre tourment, Tourment qui m’est si cher que seul je le prefere A tous autres plaisirs de ce lieu solitaire.
Heureux, trois fois heureux ce Berger qui parfaict Sert d’idole à ton ame, et à tes yeux d’object.
Tu te trompes, Silvandre.
Tu te trompes, Silvandre.He ! comment, ma Deesse ?
De qui donc, mon bel Astre ? He ! seroit-ce d’un Dieu ?
Tu es trop curieux.
Tu es trop curieux. Il est vray.
Tu es trop curieux. Il est vray.Mais adieu.
He ! Cleande, où vas-tu ? dis-moy belle inhumaine, Trancheras-tu jamais le noir fil de ma peine ?
Silvandre, vis content, ma feinte cruauté Cede au chaste pouvoir de ta fidelité, Adieu.
Adieu.Adieu, helas ! que ceste voix perfide Me va perçant le cœur d’une pointe homicide. Que je vive content eslongné de tes yeux, Et que ton œil qui rend mon esprit soucieux, Desarmé de desdains ait rendu sa lumiere Plus douce à mon espoir : asseurance legere.
O parole trompeuse ! ô perfide beauté ! O ciel de mille appas, enfer de cruauté Toutesfois esperons, possible que son ame Se brusle ainssi que may d’une amoureuse flame.

#### Scène 4

Que me sert de me plaindre et pleurer nuit et jour ? Nommer cruels les Dieux et plus cruel Amour ? Que me sert de lascher mille traits de ma veue, Pour toucher de pitié le berger qui me tue ? Son ame est insensible et plus il void mes yeux Tout ruisselants de pleurs, et mon cœur soucieux Pousser mille soupirs avecque ma parole, Et tristement gemir soubs le dueil qui m’afole, Moins ployable à mes vaux qu’un superbe rocher, Il est sourd à ma plainte, et craint de m’approcher. Mille douces faveurs, chastement departies, Au lieu du fruit d’Amour ont produit des orties. D’un injuste mepris si je pleure il se rit, Et il m’hait si je l’aime, et son ame cherit Celle qui le mesprise : ô juste recompense ! Mais vivray-je tousjours soubs son obeissance !
N’auray-je pour loyer de ma fidelité, Qu’une injuste rigueur ? ô Ciel ! ô cruaute !
Infortuné Tisis, tu semes donc ta peine Et tes chastes travaux sur la slerile arene De ceste mer d’Amour, dont le flux de rigueur Engloutit sa semence et l’espoir de ton cœur, Donc tu souffres en vain pour l’ingrata Silvie ; O Cie l! mais n’est-ce pas le Soleil de ma vie ? Amour que de beautez, mais aussi quel mespris, Je crains, mais il faudroit ou estre moins esprit, Ou que le Ciel l’eust facte ou Deesse ou moins belle Belle et chere Silvie, helas ! mais trop cruelle.
Quel Demon ennemy de mon contentement Te conduit importun, où j’esctos le tourment Que possede mon ame à l’Amour tributaire ? Va, fuy, ou je m’en vay.
Va, fuy, ou je m’en vay.Impiteuse Bergere
O Ciel ! que de langueurs ! mais j’entrevois Tirsis, Il faut feindre mon dueil. De quels poignants soucis, De quel trait de douleur est son ame blessee ?
Quel object amoureux possede ta pensee ? Silvie, c’est sans doute, est le soin qui te mord.
Silvandre, he ! que dis-tu le soin ? ainçois la mort
He ! comment seroit-elle à tes vœux rigoureuse ?
Ainçois mon homicide et cruelle impiteuse : Mais cher Silvandre, adieu, mon extreme douleur Estouffe ma parole et me perce le cœur.

#### Scène 5

Certes je plains son mal, car je sçay (ô Science Que tu me coustes cher ô tristes experience !) Je sçay dis-je que peut sur nostre volonté Un œil aussi cruel que riche de beauté, Et que peuvent aussi les mignardes bergeres, Qui randans à leur loy nos urnes tributaires, D’un milion de maux enfilent nostre jour, Et nous rendent enfin cameleons d’Amour,
Nous repaissans de l’air, et sont que nos enuies De regrets et de pleurs sont tristement suivies, Je le sçay, moy qui n’ay pour object de mes yeux Que la chere beauté d’un Astre gracieux, Mais las ! par trop cruel ! toutes fois sa lumiere Fst si douce à mes yeux, que l’aube mariniere Me semble vite ombre au jour de sa chere clarté.
Mais ores que mon œil voilé d’obscurité N’a de plus doux object que son idole aymee, Donnons air aux ardeurs de mon ame enflamée, Ce nuage mossu et le bruit de ces eaux Et le vent qui souspire au pied de ces ormeaux, Sera le seul tesmoin de ma plainte sterile. O chaste souvenir de la belle qui file La trame de mes jours, idole de mon cœur, Que tu plais à mon ame, et toy douce langueur, Combien je te cheris !
Combien je te cheris !Silvie infortune, Ta vois donc incliner ta naisante journee Devers l’ombreux couchant, pour un ingrat Berger Qui ne veut ton amour en son ame loger, Donc, mais ne vois-je pas mon farouche Silvandre ! Las ! c’est luy mesme, allons, que sert de plus attendre ? Mon ame chasse loin cest impiteux orgueil. Seras-tu donc tousjours insensible à mon dueil ?
Silvandre, responds-moy, faut-il que ta Silvie Despande soubs tes loix le plus beau de sa vie, Sans que son amour puisse adoucir ta rigueur, Et que tout le loyer de ma chaste langueur Ne soit que le desdain de ton ame insensible
Silvie, que dis-tu, moy n’estre point sensible Aux doux traits de l’Amour ? et moy ne souffrir pas Pour un Astre jumeau vit millier de trespas ? Tu m’offences, Silvie (helas ! belle inhumaine Cleande, tu le sçais) mais ta poursuite est vaine. Ne m’importune plus, tes plus douces faveurs Ne m’ont peu asservir. Les pudiques rigueurs, Les mespris, les desdains de ma belle Bergere, Ont rendu de ses loix mon ame tributaire ; Elle est seule mon bien, ma vie, mon souci ; Doncques Silvie en vain tu me retiens ici, Laisse moy dans ces bois chercher quelque rivage Ou je puisse adoucir le dueil de mon servage.
Te laisser, cher Silvandre, ha ! se peut-il, Amour ? Non, sans perdre la vie et la clarté du jour. Tu fuirois donc : en vain, ma fidelle pensee Te suivroit pas à pas ; mais ton ame blessee Du beau trait de cest œil qui t’a si bien ravi, Et dessoubs ses rigueurs doucement asservi,
Ne cherche-t-elle point au mal qui la possede Ou quelque allegement, ou le parfait remede ?
Le soulas que je cherche à ma chere langueur, Cest de mourir captif de ce bel œil vainqueur, Offrir pour mon tribut aux pieds de ma Cleande Ma vie et mon amour, encor que celle offrande Indigne de l’autel de ses cheres beautez Son fuivie (ô rigueur) de mille cruautez.
Mais si je meurs pour toy ?
Mais si je meurs pour toy ?Ne le fais pas, Silvie
Pourquoy doncques m’as-tu soubs tes loix asservie ? Pourquoy doncques ton œil s’est rendu mon meurtrier ?
Comment peur aservir un chetif prisonnier ? Et comment peut blesser un œil qui n’a point d’armes, Que les flots doux coulans de ses piteuses larmes ?
Cela mesmes me tue.He ! Silvie, comment ? Las ! possible plains-tu mon amoureux tourment, Et moy je plains le dueil qui posede ton ame, Toutesfois nous bruslons d’une inegale flame ; Car ta pitié ne peut adoucir ma langueur, Non plus que moy guerir la playe de ton cœur.
Silvandre.
Silvandre.He ! que veux-tu, mon ame est engagee. Cherche ailleurs du repos à ton ame alegee : De moy, las ! je ne puis ta douleur aleger. Rien ne peut à l’Amour mon enuie obliger Que ma belle Cleande : adieu doncques Silvie.
Tu fuis impitoyable, ha ! meurtrier de ma vie. Mais souffriray-je, Amour, cest injuste mespris ? Non j’injure le Ciel et la belle Cipris : Puis que l’aigre loyer de mon obeissance Est un ingrat desdain et une injuste offance, Vengeons-nous de ce monstre ennemy du plaisir, Qui prefere à l’effect un insensé desir, Les espines aux fleurs, et aux fruits le feuillage ; Je brise donc les fers de mon ingrat servage,
J’estains de l’eau d’oubly ce feu qui me brusloit, Et mesprise celuy qui ores me fouloit Soubs les pieds du desdain : mais que dit-tu, Silvie, Mesprifer ce bel œil qui te tient asservie, Tramer une infortune à celuy que l’Amour A choisi pour Soleil au matin de ton jour ! He ! change de dessein et avec l’esperance Effaye de calmer ta cruelle souffrance. Apres que sur la mer les venteux tourbillons Ont mutins esveillé la fureur des seillons, Le Ciel les adoucit : ainsi apres l’orage Dont les cruels mespris ont aigri ton servage, Ses yeux, doux Alcions de ceste mer d’amour, Rendront piteusement le serein à ton jour, Espere donc, chertive et fidelle Silvie, Que ton Berger finisse ou ton dueil ou ta vie.

### ACTE II
#### Scène 1

Las ! qu’il est mal-aysé de feindre une rigueur Pour l’object amoureux qui s’est rendu vainqueur De nostre liberté ! cent fois dessus ma face J’ay peint mille rigueurs de mespris et de glace, Et lasché ma parolle avec mille desdains Toutes fois ces efforts et debilles et vains N’ont estouffé le soin qui ronge ma pensee ; Ains mon ame depuis plus vivement pressee, Lasche mille souspirs tesmoins de mon amour, Et soit que le Soleil nous redonne le jour, Ou fort que la nuit sombre à la clarté succede, Tousjours ce cher souci doucement me possede : L’idole du bel œil qui tient ma liberté Captive soubs le joug de sa chere beauté Erre dans ma pensee : et un moment ne coule, Qu’un doux torrent de pleurs sur ma face ne roule, Au chaste souvenir du fidelle Berger, Qui doubs sa volonté sceut si bien me ranger.
Loin de luy je ne vis sinon pour la souffrance, Et mon ame gemit dessoubs la violance De mes ardants souspirs : si qu’un jour seulement M’est un siecle d’ennuie, tant son esloignement Est fascheux à mon ame à ses loix asservie : Mais ja le jour se leve, et l’aurore suivie Du Soleil renaissant qui tout honteux reluit, Des-ja fait escarter les flambeaux de la nuit : Allons dans ces forests où le Beger Silvandre Battu de mes rigueurs a coutume d’espandre Les larmes de ses yeux, et tristement nommer Cruelle, ma beauté qui le sceut enflamer ; Quittons l’aigre selour de ces tristes campagnes, Et solitaire hantons ces bois et ces montagnes, Possible le verray-je en quelque antre moussu, Ou au pied d’un rocher superbement bossu, Lascher mille souspirs, et d’une voix plaintive Exprimer sa langueur ; ou couché sur la rive De quelque clair ruisseau, attandre que la mort Estouffe son martire, ou qu’il change de fort.

#### Scène 2

Il est temps de mourir puis que mon homicide, Imployable à mes vœux, inhumaine et perfide,
Se rit de mes travaux, et se paist de mon dueil. Mourir ? ouy il le faut, et vaincre son orgueil Par ma fidelité : impiteuse Cleande, Enfin il faut helas ! que mon urne te rende Son amoureux trbut, il le faut, mais pourquoy ? Pour estre inviolable en ma pudique foy, Toutes fois satisfait je me meurs : ha ! cruelle, Est-ce donc le loyer d’une amitié fidelle ? Mais soit, mourons.
Mais soit, mourons.J’entends une plaintive voix, Serait-ce toy Silvandre ? ouy, c’est luy, je le vois,
Heureux trois fois ce tour le dernier de ma vie ! Mais qui t’ameine icy, belle et fiere ennemie ? Est-ce pour voir mourir ton fidelle Berger ?
Te voir mourir Silvandre, ha ! non, ains t’alleger.
Toy alleger mon mal ? belle victorieuse He ! ne rangreges plus ma playe langoureuse, Et vois comme fidelle à tes pieds abbatu, Par le fier desespoir tristement combatu, Je cede à la douleur, pour conserver entiere La foy qui retenoit mon ame prisonniere
Au joug de ta beauté, et que ton fier mespris N’a peu glacer le feu dont mon cœur fut espris, Si tost que ton bel œil je fit Roy de mon ame.
Silvandre que dis-tu ? moy mespriser ta flame, Moy payer de rigueur ta ferme loyauté, Et punir d’un desdain que tu n’as merité Ton pudique defis ? tu te trompe.
Ton pudique defis ? tu te trompe.He ! ma belle. Je me trompe, comment ?
Je me trompe, comment ?Je ne suis point cruelle, Ains piteuse à tes vœux
Ains piteuse à tes vœuxPiteuse, ha ! que dit-tu ?
Silvandre, il est ainsi que mon cœur abbatu Soubs les pieds de l’Amour n’a plus d’obeissance, De vie et de desirs, et bref point de souffrance Que pour toy, mon souci ; j’en adjure le Ciel.
O favorables Dieux ! ô heureuse journee ! Où je vais ma langueur doucement terminee, Au point que la rigueur de mon fier ennemy Me desroboit mes jours obscurcis à demy : Mais est-ce toy, Cleande, ou si c’est vite feinte ? Arriere sain soupçors et importune crainte, Qui aigris la douceur de mon contentement, Enuieuse qu’Amour finisse mon tourment. Mais allons, ma Cleande, en un prochain nuage, Où des cristal qui murmure enfuyant, Va des poignants soucis les cœurs desennuyant, Là je te conteray, belle et douce ennemie, En quel point ton amour avoit reduit ma vie.

#### Scène 3

Insensé fut celuy qui premier hommagea Cest aveugle titan, et qui premier rangea Sa douce liberté au joug de sa puissance : On cesse d’estre Roy de son obeissance, Si rojt que ce cruel ennemy du repos Par le trait d’un regard se glisse dans les os.
De moy je ne crains point ses feux ny ses sagettes, Car je tiens soubs ma loy mes volontez subjectes, Nul ne va maitrisant mon pudique desir, Et mon ame se paist de tout chaste plaisir : Ores par le sentier d’une ombreuse ramee, J’entretiens mes pensers, or mon ame charmee Par le doux gazouillis d’un million d’oyseaux, Qui au plasant murmur des gazouillardes eaux Marient leurs accords, au sommeil se relache, Ores quand le Soleil vers l’Occident se cache, Mon œil espris admire un œillet rougissant, Une roze vermeille, ou un lis blanchissant, Tantost l’esmail nouveau d’une verte prairie, Tantost d’un beau verger la richesse fleurie ; Ainsi libre des nœuds de ce volage Amour, Entre mille plaisirs je vois couler mon jour. Toutesfois la douceur de la gaye verdure S’enaigrit par les loix de ceux à qui nature Oblige mon vouloir, car il me faut ranger Soubs leur cruel desir pour un sascheux Berger, Sot, s’il croit que je l’ayme, et toutes fois mon ame Feint de brusler pour luy d’une amoureuse flame : Ainsi le veut helas ! la rigueur de mon fort.
Las ! quand ancrerez-vous à un paisible port La nef de mon desir, et quand sur le nuage Me verrai-je à l’abri des vents et de l’orage,
O beautez qui filez la trame de mon jour ? Ou quand me rendrez vous plus heureux en amour, Philis mon cher souci, ma vie et mon idolle ?
Tu rougis Calidon et tu perds la parolle, Tu trembles.
Tu trembles.C’est d’amour, mais las ! qui ne craindroit Les esclairs de tes yeux, et qui ne se rendroit Tributaire et vaincu aux doux traits de ta veue ? Et qui vit dans ce bois que ta beauté ne tue ? Celuy qui esclairé du beau jour de tes yeux, Voit libre et sans amour la lumiere des cieux, Est indigne de vivre ou a l’ame de roche, De qui jamais l’amour ny le plaisir n’approche.
Ains on le doit juger d’un esprit bien posé, Qui aux charmes d’Amour sainctement opposé, Triomphe des appas dont la douce puissance Donne à nulle douleurs une amere naissance.
Mais qui vaincroit un Dieu tousjours victorieux ?
Dans un sale repos, ains qui par les campagnes, Dans les herbeux valons, et dessus les montagnes Fait paistre ses brebis, ainsi hors de prison Il paie doucement sa plus verte saison.
Mais que peut un Berger avecque sa houlette, Puis que Jupiter cede à sa douce sagesse, Et Mars environné de mille bataillons, S’empestre aux doux liens des dorez crespillons De la belle Cipris, Pan dans les forests sombres, Neptune soubs les eaux, et dans les noires ombres De l’Enfer tenebreux Pluton mesme ressent Les traits de ce vainqueur qui le vont traversant ?
C’est en vain Calidon que ton ame s’efforce D’alecher mes desirs soubs la pipeuse amorce De ce Dieu presumptif, car je n’estime pas Qu’il y ait dans le Ciel, dessoubs l’onde, ou là-bas, Un Dieu si ennemy de l’honneur des Bergeres. Estouffe tes desirs à l’Amour tributaires, Et reprands desormais ta douce liberté. De moy je ne cognois autre divinité Que la chaste Diane idole de mon ame, Que seule à mon secours dans ce bois je reclame : Mais, adieu, Calidon, l’heure me va pressant, Dissipe les ennuis qui te vont oppressant,
Chasse ce triste soin qui lime ta pensee, Et releve ton ame indignement pressee Soubs la fiere langueur qui trouble ton repos : Mais ne te flatte point, et dessus mes propos Ne fonde aucun espoir, car jamais mon envie Ne sera soubs le joug de l’Amour asservie.
Ha ! Philis, ô Amour ! impitoyables Dieux ! Pourquoy me forcez-vous d’idolatrer les yeux De l’ingrate Philis ? Philis de qui la veue Par le trait d’un regard me ravive et me tue ? Si un captif respire aux nuits de sa prison, C’est par l’espoir flateux dont la douce poison Enchante ses soucis : mais las ! ceste inhumaine Me desfend d’esperer allegeance à ma peine ; Ha ! que ne fut le jour ma captivité Le dernier de ma vie, ou pourquoy sa beauté Qui me tient asservie ne me parut moins belle, Ou que n’est son vouloir moins farouche et rebelle Aux douces loix d’Amour ? Ha ! fort malicieux, O Ciel impitoyable ! ô Amour enuieux !

#### Scène 4

En vain à mon secours mon vainqueur je reclame, Il est fourd à ma plainte, et se rit de mon dueil. Plus comme auparavant le timide Chevrueil Ne s’eslongne de moy d’une fuite legere. Je ne crains plus les coups de ma fureur premiere, Je sautelle folastre, et viande sans peur, Cependant que l’Amour se repaist de mon cœur : Les rochers, les forests et les antres sauvages, Les vallons, les taillis, les preds et les rivage. Des murmurants ruisseaux renforcent mes ennuis, Par le ressouvenir de ce qu’ores je fuis : Car jadis lors qu’Amour le Roy de rna pensee N’avoit encor, helas ! mon ame traversee Par le trait du bel œil seul Astre de mes yeux, Je vivois mille fois plus contant que les Dieux Qui là haut dans le Ciel se paissent d’Ambrosie : Mais ores qu’un desir a mon ame saisie, Le va, je viens, je cours, ça et là vagabond, Nuit et jour devoré d’un souci qui profond Dissipe le repos de mon ame captive ; Jadis je reposois dessus la mole rive Du cristal dont l’argent roule parmy ces prés De mille belles fleurs doucement diaprés, Et maintenant, ô Ciel, je ne trouue allegeance Au souci qui me point, qu’en la ressouvenance De la belle Cleande : ha ! nom tu m’es plus doux Que le miel : mais helas ! Cleande où estes vous ? Cleande mon soucy, faut-il que mon martire Par vostre souvenir cruellement s’empire,
Et qu’insensible au dueil qui trouble mon repos, Vous mesprisiez farouche et mes tristes sanglots, Et les pleurs de mes yeux, Er mes justes complaintes ? Serez vous point touchee aux piteuses attaintes De ma fiere douleur ? he ! faut-il qu’un Berger Possede seul vostre ame, et qu’il puisse ranger Au pouvoir de sa loy vostre douce franchise ? Que son cruel vouloir toujours vous tiranise ? Venez voir ma Bergere un qui se meurt pour vous, Et qui ne craint rien plus que l’injuste courroux Dont vostre œil (ennemy de ma flame nouvelle) Faudroye les desirs de mon ame fidelle ; Le jour que le Soleil fait luire dans les cieux, M’est mille fois moins cher que celuy de vos yeux. Si je vis, c’est pour vous, vous ma plus douce vie. Que si vous ne foulez mon amoureuse enuie Soubs les pieds du desdain, j’ay un antre mossu, Au solitaire pied d’un vieux rocher bossu, Où le Soleil ne luit qu’à travers les fueillages ; Un argenté ruisseau coule emmy ses rivages Doucement esmaillés de mille belles fleurs, Qui estalent au tour à l’enuy leurs couleurs ; Vous en serez maistresse, et Royne de mon ame. Or vous adoucirer la rigueur de la flame, Oies par un soubris, ou d’un traict de vostre œil Vous ferez au plaisir ceder mon triste dueil ; Mais en vain je reclame Amour et ma Deesse, Possible ce Berger entre ses bras la presse, Hume le doux Nectar de son corail jumeau,
Et (ô jaloux penser) possible dedans l’eau De sa douce Cipris estaint la flame ardante De l’amoureux desir ô rage violante ! O malheur ! ha ! Berger si je te puis tenir, Slvandre trop heureux, ha ! triste souvenir, Silvandre possesseur, ha ! cruelle parole, Possesseur, est-il vray ? ha ! ce penser m’affole, Quoy que ce fort, Silvandre amoureux du bel œil Idole de mon ame et subject de mon dueil, Si je te puis tenir emmy ces forests sombres, Tu yras courtiser quelque autre soubs les ombres, Des Mithes d’Elisée. Ha ! en combien de parts Tes membres deschire ; de çà de là espars, Seront par moy tirez ? Tes cris ny tes prieres Ne sçauroient adoucir les violances fieres Du mal que tu me fais en moissonnant le fruit Que pour moy seulement Amour avoir produit. Mais c’est trop retardé, le dueil qui me possede, Fors qu’au point de sa mort, n’a de plus doux remede. Allons, cherchons, courons. pour atraper celuy Dont l’injuste bonheur rangrege mon ennuy : Que le jour plus luisant que l’horreur des tenebres Ne donne aucun relache à mes plaintes funebres, Du repos ! mon ame, et de treve à mon mal, Jusqu’à ce que je trouve (ha ! souvenir fatal) Ce Berger qui me tue : alors la fiere rage Qui me ronge le cœur, qui me lime et saccage, Cedera au repos d’un paisible sommeil, Apres avoir vaincu par Amour le Soleil
Qui me cache sa flame, alors pompeux de gloire Je chanteray contant mon heureuse victoire

#### Scène 5

En quel point de douleur Amour m’as-tu réduit ? En quel Cahos de dueil, en quelle ombreuse nuit De renaissants soucis, de pensers homicides, Et d’ingrats souvenirs, en quels gouffres humides De larmes et de maux as-tu plongé mon cœur ? Cruel, impitoyable et superbe vainqueur, Donc parce qu’à tes loix mes volontés fidelles N’ont jamais à ton joug paru d’un point rebelles ; Donc parce qu’idolatre aux pieds de ton autel, J’ay rendu tributaire à ton nom immortel Les plus libres desirs de ma douce franchise : Donc parce qu’un bel œil dans ta prison m’atise. Bref, parce que je vis esclave de ta loy, Et captif du bel œil mon Soleil et mon Roy ; Tu lasches sur mon cœur les foudres de ton ire, Comme si mes soucis estayoient ton empire, Comme si pour gratter ta loy dedans nos cœurs, Il falois les ouvrir par les traits de douleurs ; Ha ! que ne fut le jour de ma triste naissance Celuy de mon tombeau ? ou pourquoy l’influance
De mon astre ascendant ne rendit mon vouloir Rebelle au joug cruel de ton tiran pouvoir ? Mais ce n’est point de toy que mes maux ont leur source, C’est de Silvie helas ! plus farouche qu’une Ourse, Plus superbe qu’un Paon, plus muable cent fois Que les flots de la mer, ou les fueilles des bois, Et plus rude aux desirs de mon ame amoureuse Qu’un chardon espineux : c’est de ce ceste impiteuse Que mes maux ont naissance, et par elle sur moy Pratiquent nuit et jour leur tirannique loy, Assaillent mon repos, me livrent mille alarmes, Et soubs les tiedes flots de mes piteuses larmes Engloutissent mon ame, et bref, font de mon œil Un funeste ruisseau de larmes et de dueil ; C’est d’elle, non de toy, que la pointe effielee D’un juperbe mespris fit prendre la volee A mon jour vers le soir, d’où un espoir flateur Le retira soudain, las ! c’est de sa rigueur Que l’homicide trait blessa trois fois mon ame : Et il semble pourtant qu’ores je la reclame, Que pour guérir ma playe il mefaille courir Vers celle qui me fait injustement mourir. Ha ! non j’ay trop souffert ; sa rigueur et ma peine Sont à l’extremité ; face ceste inhumaine Que son œil soit armé d’un injuste mespris, l’estaindray le brasier dont mon cœur est espris, Je reprendray... helas ! tu n’as point de puissance, He ! comment retirer ta serve obeissance Du joug de ses beautez, si tu n’as plus de cœur,
D’ame et de volonté ? Je pasme de douleur, Je me meurs, hé ! ô Ciel ! Il faut donc, ma Silvie, Que j’aille limitant la course de ma vie Aux nœuds de ta prison, il faut donc que ton œil Soit l’unique flambeau qui m’esclaire au cercueil : Mais, que n’est ton regard ou moins cher à mon ame, Ou plus doux au desir dont l’agreable flame Me brusle nuit et jour : et que n’est ta beauté Propice aux chastes vœux de ma fidelité ? Helas ! il ne se peut, ton ame est insensible Aux doux traits de l’Amour, et un lion (possible) Auroit plus de pitié que ton cœur, mille fois Plus sourd qu’un vieux rocher qui se rit des aboys, Et du choc ondoyant des vagues courroucees, Contre son pied boueux par l’Aquilon poussees.
Mais à quoy me resoudre à ceste extremité, Dois-je rompre les fers de ma captivité, Ou si je dois forcer ma serve obeissance De gemir soubs le joug d’une triste souffrance ? Languiray-je tousjours soubs l’amoureuse loy ? Non, mais qui pourra donc alleger mon esmoy ? Non, mais qui pourra donc alleger mon esMoy. Toy, ha ! fille de l’air, ta puissance est trop vaine, Mais que dois-te esperer de ma belle inhumaine ? Mais que dois-te esperer de ma belle inHaine. Cruelle est-ce ainsi donc que tu veux alleger Le soin dont je me sents et nuit et jour ronger ? Est-ce ainsi que tu veux adoucir mon martire ?
Mais que deviendra-t-il soubs l’amoureux empire ? Mais que deviendra-t-il soubs l’amoureux emPire. Donc, je seray tousjours du trait d’Amour espoint, Et ma fiere langueur ne s’alentira point ? Et ma fiere langueur ne s’alentira Point. Echo, Nymphe des bois, s’il est vray que Narcisse Ait le premier forgé ton amoureux supplice, Que l’injuste desdain de son œil ton vainqueur Ait ton jeune printemps asseché de langueur, Favorable aux desir de mon ame asservie, Dis, que dois-je esperer de ma belle Silvie ? Dis, que dois-je esperer de ma belle SilVie. Donc, ainsi qu’une fleur mon cœur espanouy, Sera pur le beau jour de son œil rejouy ? Sera pur le beau jour de son œil rejOuy. Mais qui dissipera la puissance cruelle Du mal dont la rigueur à mon ame est mortelle ? Du mal dont la rigueur à mon ame est mortElle Donc ma Silvie ira mon espoir relevant, Et quel sera le fruit que je vay poursuivant ? Et quel sera le fruit que je vay poursuiVent. Et sa fin du desir qui nuit et jour m’affole ? Et sa fin du desir qui nuit et jour m’afFole. Ha ! fort impitoyable ! ha ! trop superbe idole, Dont la rigueur me tue alors que sa beauté Me fait vivre ! d’Amour injuste cruauté ! Et toy fille de l’air qui te rie de ma peine Face toujours le Ciel ton esperance vaine.

### ACTE III
#### Scène 1

Inutiles pensers dont l’agreable erreur Repaist d’un foible espoir les desirs de mon cœur, Sorciers des fiers soucis dont les pointes meurtrieres Font couler de mes yeux deux pleureuses rivieres, Las ! que vous m’estes chers, et combien m’estes vous Aux nuicts de mon Soleil agreablement doux ! Vous faictes que mon ame un air plus doux respire, Par vos charmes trompeurs decevant mon martire : Par vous je vois reluire à mes jours obscurcis, L’Astre dont la clarté dissipe mes soucis ; Par vous cest œil vainqueur d’un doux trait de sa veue Rebouche les efforts du regret qui me tue ; Bref, par vous, doux pensers, mon seul et cher recours, La Parque va filant la trame de mes jours. Je scay bien que deceuz en voz vaines idoles, Mes jours infortunee avecque mes paroles
Coulent d’un mesme train, et qu’en me decevant, Le fruit dont je me pais n’est rien plus que du vent, Toutes fois ces erreurs allegent ma douffrance : Mais, où luis-tu, cher astre et ma douce esperance ? Pourquoy vas-tu cachant ta lumiere à mes yeux ? Pourquoy me prives-tu du jour victorieux De ta chere beauté ? Donc le trait de ma plainte N’a point blessé ton cœur d’une piteuse artainte ? Tu es donc immobile aux assauts de ma voix, Et tout ainsi qu’un pin (superbe orgueil des bois) Se moque des Zephirs dont les foibles haleines Ne peuvent esbranlers ses perruques hautaines : Tu te ris des efforts dont je me sers en vain Pour rebouchez les traits de ton cruel desdain, Ha ! trois et quatre fois Silvie infortuner, Silvandre impitoyable, et triste la journee Qui me fit voir tes yeux voleurs de mon repos, Yeux pourtant mes Soleils. Mais changeons de propos, J’entends du bruit.
J’entends du bruit.Amour, quand verray-je ma belle Effacer la douleur de mon ame fidelle ? Quand verray-je son œil lassé de mes travaux, Boucher piteusement la carriere à mes maux ?
Alors que le soleil n’aura plus de lumiere, Que le Rosne escumeux d’une ondeuse carriere
Pouffera contre-mois ses flots audacieux, Et qu’on ne verra plus reluire dans les cieux Les flambeaux de la nuit.
Les flambeaux de la nuit.Ha ! combien son absence Rengrege mes ennuis, dont la fiere insolance Se joue de mon cœur (tout ainsi que le vant Du sable revoqué). Ha ! espoir decevant, Qui promets à mon dueil une prompte ruine, Que ne puis-je revoir ceste beauté divine, Beauté qui seule peut par le trait de ses feux R’asserener le jour de mon cœur soucieux ? Que ne puis-je revoir ceste belle ennemie, Ou perdre avec sa veue et mon dueil et ma vie ? Silure.
Que veux-tu importun ? me voicy.
Belle, pardonne-moy, la rigueur du souci Qui me tient en langueur pour toy, ma belle Idolle, Et la pudique ardeur du desir qui m’affolle, Me font te reclamer.
Me font te reclamer.Pourquoy.
Me font te reclamer. Pour quoy.Afin, helas ! Que ton bel œil me tue, ou me donne soulas !
Vis ou meurs, ne m’importe, et rien de moy n’espere, Que haine, que mesprit ; que desdain, que colere, Equitables vengeurs de l’importunité Dont tu viens rengreger mon infelicité. Si tu souffres pour moy, pour un autre je souffre : Par ainsi je ne puis te relever du gouffre Où temerairement ton amour t’a plongé, Disipe, si tu peux, le soin par qui rongé Tu vas pour moy semant des larmes inutiles.
Doncques les foibles traits de mes plaintes debilles Ne pourront de pitié ta fiere ame toucher, Silvie, au feu d’amour insensible rocher : Donc au pied du desdain foulant mon sacrifice, Tu rendras mon amour jouet de ta malice. Tirsis, Tirsis, c’est trop injustement souffert. Triomphons de l’amour, puis que l’amour nous pert, Abbatons ces autels où ceste vaine idole Prenoit jadis les vœux du desir qui m’affole, Brisons ces tristes fers qui enchaisnoient mon cœur, Et n’ayons que mespris pour ce bel œil vainqueur. Puisqu’il n’a que desdain pour mon ame fidelle :
Choisissons une idole et plus douce et plus belle, Plus belle, que dis-tu ? ha ! Tirsis, le Soleil Au point de son midy n’est seulement pareil Aux esclairs de ses yeux, les beaux soleils du monde. Quoy ? n’as-tu jamais veu Phœbus sortant de l’onde Honteux, rougir au point que cest astre jumeau Lance ses clairs rayons devers son front moins beau ? Fuyez donc loin de moy inutilles pensees, Et ne recueillez plus les fureurs insensees Du regret qui me tue au trisle souvenir De ma belle inhumaine. Helas ! je voy ternir Mon plus nouveau printemps pour une belle ingrate, Sans espoir de secours, toutes fois je me flate Et pense que le temps adoucira l’aigreur De ce beau fruit d’amour subject de ma langueur. Mais ô debile espoirs puis que la violance De mon soin renaissant redouble as puisance, Et qu’il faudra bientot soubs le triste tombeau, De mes jours desastrez estaindre le flambeau ! Au moins si finissant la course de ma vie, Un doux trait de pitié touchoit mon ennemie. Las ! cela ne se peut, sa fiere cruauté Marche d’un train esgal avecque sa beaute. S’elle estoit moins parfaicte, he ! possible son ame Sensible au doux pouvoir de l’amoureuse flame, Auroit plus de pitié. mais, ô Dieux ! cependant Que je souspire en vain, à son triste Occidant Mon jour est arrivé, et toy belle inhumaine, Insensible à mon dueil tu te ris de ma peine ;
Soit mourons ; toutes fois si je finis mon jour, Sçachez, Bergers, que c’est par un exceds d’Amour.

#### Scène 2

Où luys-tu, cher Soleil, mon ame et mon idole ? Viens alantir l’ardeur du desir qui m’affole. Ha ! Silvandre, tout beau : que la discretion Ne cede point aux traits de ton affection ! Mais, où es-tu Cleande ? hélas ! que ton absance Est fascheuse à mon cœur que se paist d’esperance ! Le jiour le plus luysant m’est une ombreuse nuit, Depuis que ton bel œil dessus moy ne reluit, Le soin de mon troupeau de mon ame s’estrange, Et mon œil jà tari en fontaine se change ; Le murmure enroué de ce cristal perleux Ne m’est plus agreable, et cest esmail fleureux, Dont ce beau pré se pare au lever de l’aurore, Me plaist encore moins : un souci me devore, Un desir de te voir s’est fait Roy de mon cœur, Et moy en ton absance esclave de douleur. On n’oyt plus retentir au son de ma musette Ces ombreuses forests : ton souvenir m’arreste En ce seul point d’espoir de voir reluire encor Toy, ma belle Angelique aux yeux de ton Medor. Plus sur l’esmail pourprin de ces herbeux rivages Je n’hume la douceur de ces ombreux fueillages,
Plus les antres mossus, ny les taillis plus beaux, Ny les airs fredonne ; de mille et mille oyseaux, D’un seul trait de plaisir ne chatouillent mon ame : Toy seule à mon fecours à tour point je reclame, Comme le seul subject d’où coulent mes plaisirs, Subject dont la beauté fist naistre mes desirs. Mais pendant que je seme ainsi que sur l’arene D’inutiles discours, ma langoureuse peine Redouble ses affauts, et mes tristes sanglots Aigriffent le souci dedans mon ame enclos : Toutes fois cher Soleil ta lumiere esclipsee Luit seulement aux yeux de ma triste pensee. Je ne sens pas le trait de ton bel œil vainqueur D’une pointe de miel me traverser le cœur : Je me meurs de langueur ; fors quand mon ame vole Sur aisle d’un souspir vers toy, ma belle idole : Mais jà deux fois l’Aurore au bord de l’Oriant A fait luire les rais de son œil doux riant, Le Soleil par deux fois a esclairé le monde, Et deux fois replongé son char doré dans l’onde, Sans que ton œil jumeau, cher astre de mes yeux, Ait chassé les ennuis de mon cœur soucieux. Las ! mais s’il est donc vray que tu rn’aymes, Cleande, Pourquoy vas-tu souffrant que mon ame respande Tant d’inutiles pleurs ! si que mille souspirs Donnent air à l’ardeur de mes bouillants desirs ? Pourquoy vas-tu souffrant que ma plainte eslancee Ne touche de pitié ta legere pensee ? Legere, ha ! qu’ay je dit ? belle pardonne moy :
Mais qui ne cederoit au violent esmoy Qui me ronge le cœur loin de ta chere veue ? Viens donc puis que la nuit de ton beau jour me tue, Viens puis qu’un seul moment coulé loin de tes yeux M’est vn siecle d’ennuis tristement soucieux : Mais tarissons ces pleurs qui mouillent mes paroles, Allons voir ces beautés mes plus cheres idoles, Qui sur le bord herbeux d’un argenté ruisseau Au doux air de leur voix font paistre leur troupeau. Possible le destin, de mon desir complice, Me les fera revoir : Amour, sois moy propice.

#### Scène 3

Douce et chere langueur qui loin de mon soleil Chasses et nuit et jour de mes yeux le sommeil, Donne tresve a mon mal, et toy belle escumiere Qui rends dessous ta loy mon ame prisoniere Assoupis mes ennuis, et calme ma douleur, Pendant que mon troupeau soubs l’ombreuse frescheur De ce bord verdoyant broutera l’herbe tendre.
Mes yeux (ainçois ruisseaux) cessez enfin d’espandre
Ces larmes dont le cours inutile à mon dueil Trame avec joy mes jours dans le triste cercueil, Disipez doucement ceste pleureuse nue, Rasserenez le jour de vostre sombre veue, Et r’appelel (mes yeux) vos regards esgarez : Et ton triste tableau où mes maux peinturez Tesmoignent que mon ame aux langueurs asservie Ne respire que l’air d’une amoureuse enuie, Mon front deride toy puis qu’il faut que le fort Bleffe aujourd’huy mon cœur du noir trait de la mort, Ou que de mon Soleil la clarté desiree Dissipe mon ennuy dont la force empiree Me foule soubs les pieds de sa fiere rigueur. Las ! mais ne vois-je pas ce bel astre vainqueur Que le charme adouci du repos ensorcelle, Sur le bord esmaillé de ce flot qui ruisselle ? Beau Soleil qui fais naistre et mourir la clarte, Vis-tu rien de pareil à la douce beauté De ce teint où le lis se mesle avec les roses, Par les mains de l’Amour mignardement escloses ! Vis-tu rien de pareil à ce corail jumeau Dont l’aimable douceur peut tirer du tombeau Ceux qu’un excez d’Amour auroit privé de vie ? Vis-tu rien de pareil à ma belle ennemie ? Vis-tu rien de si beau que ce double sourcy, Qu’une Ebene voutee a doucement noircy ? Bref, vis-tu rien d’esgal à ce front, où la grace Avecque mille attraits mignardement se place ? Non, car les beaux rayons de ton œil, Dieu du jour,
Cedent aux doux regards du sien, Astre d’Amour, Soleil donc cache-toy, sirost que mon aurore Defermera ses yeux, chers soleils que j’adore ; Car leur douce clarté, dont mon dueil est destruit, Te vaincra, comme toy les flambeaux de la nuit. Mais ceste douce, belle et trop aimable Idole, S’est esveillée enfin au son de ma parole. Allons, Silvandre, allons alleger nos ennuis, Et changer en beaux iours nos langoureuses nuits. Cleande, il est donc vray que tu dors à l’ombrage, Cependant que l’Amour d’un langoureux orage Bat mon trisle repos pour ta chere beauté, Tu dors en cependant que mon cœur agité De mille soings divers je meurt loin de ta veue.
Ha ! ne me blasme pas, si mon ame batue Des alarmes d’Amour, a permis au repos De verser doucement son charme dans mes os ; Car bien que le sommeil ma paupiere ait baisser, Ton souvenir pourtant n’a quitté ma pensee, Car Amour qui jadis sceut si bien à mes yeux Peindre les doux attraits de ton œil gracieux, Lors que ton souvenir triomphe de mon ame, A pendant mon repos avec un trait de flame Gravé sur mes pensers la beauté de ton œil, Œil dont les doux appas ensorcellent mon dueil, Œil qui tient soubs sa loy ma franchise asservie, Bref, œil à qui je rends ma tributaire vie.
Les tributs, cher Soleil, sont deubs tant seulement A vous, de qui je tiens le vital mouvement, A vous qui captivez d’un trait de vostre veue Le ciel, l’onde, et la terre à vos pieds abatue.
Ces triomphes, Silvandre, ont moins de vérité, Que ton ame pour moy de bonne volonté. Si jçay-je toutes fois que mon obeissance Ne cognoist autre loy, ny vue autre puissance Que celle de ton œil, dont le mien esclaircy Ne voit que par luy seul : mais dis-moy, mon souty, Quel favorable Dieu, propice à mon enuie, T’a conduit sur ce bord ?
T’a conduit sur ce bord ?Amour, Roy de ma vie, Amour qui me retient au joug de ta beauté, Eslongné de moy-mesme et de ma volonté. Amour, c’est luy sans plus ; mais à belle inhumaine ! Quand disiperas-tu ma langoureuse peine, Et le dueil qui m’oppresse en ta chere prison ? Ne dois-je pas enfin recevoir guerison Au mal que tes beautez ont fait naistre en mon ame ? Croiray-je que l’ardeur d’une amoureuse flame Te brusle ainsi que moy ? helas ! s’il est ainsi, Pourquoy ne chasses-tu mon langoureux souci ?
He ! au moins que je gouste un peu de l’Ambroisie De ton corail jumeau doux sejour de ma vie.
Le Ciel fera bien tost jaunir nostre moisson, Silvandre, toutes fois pour vaincre ton soupçon, Prends (bien qu’avant le temps) ce que la loy pudique De l’honneur te permet.
De l’honneur te permet.Douce et belle angelique, Mon cher desir qui tient sa naissance de toy, Ne secoua jamais le joug de ceste loy, L’honneur est mon object et l’astre qui me guide ; Ne doute doncques pas, belle et chere homicide, Si je vis c’est pour toy, et ton chaste plaisir Est le seul et doux frein qui conduit mon desir.
Impitoyable Amour ! cruelle jalousie ! Furieux desespoir dont mon ame est saisie ! He ! quand cesseras-tu de me ronger le cœur ? Mais vois-je pas celuy qui moissonne mon heur ? Ne vois-je pas Silvandre au giron de ma belle ? O ciel ! ô terre ! ô mer ! ha ! Cleande cruelle ! Ha ! homicide veue ! allons c’est trop tardé, Ha ! Berger dont le front mignardement fardé Charme les yeux de celle en qui ma laide face
Fait naistre à mon mespris une orgueilleuse audace : Si le ciel maintenant favorable à ses vœux T’a rendu plus que moy en Amour bien heureux, T’eslevant vers le ciel object de mon offrande, C’est pour rendre ta cheute et plus lourde, et plus grande. Mais à quoy ces discours ? Il faut enfin mourir,
Ha ! mon ame où fuis-tu ?
Ha ! mon ame où fuis-tu ?Tu as beau recourir Vers celle qui me tue en te donnant la vie, Tu as beau t’eslongner de ma rage ennemie, C’est en vain que tu fuis : car il faut à la fin Que je tranche le fil de ton heureux destin.

### ACTE IV
#### Scène 1

Chetive, he ! où fuis-tu ? arreste enfin ta course, Et de tes tristes pleurs debonde encor la source : Puis que ton soleil luit au point de l’occident. Et vous, yeux sans clarté, qu’alez vous regardant, Puis que l’ombreuse nuit d’une absance mortelle Vous desrobe le jour ? Ha ! Cleande infidelle, Qui fuis plustost la loy d’une craintive peur, Que le chaste pouvoir de ce bel œil vainqueur : Diras-tu que l’Amour triumphe de ton ame ? Diras-tu que l’ardeur d’une fidelle flame Alume tes desirs ? Helas ! s’il est ainsi, Pourquoy eslongnes-tu l’object de ton souci ? Pourquoy n’as-tu couru en semblable carriere ? Cleande infortunee, ha ! chetive Bergere ! Maintenant que cest astre esclipsé de tes yeux, Maintenant que cest œil doucement gracieux,
Ne fait luire sur toy les doux rais de ta veue, Las ; quel autre Soleil dissipera la nue De tes fiers desplaisirs ? las ! Mais j’entends du bruit, Posible mon Soleil vient dissiper ma nuit. Las ! non, c’est Calidon, cachons-nous soubs l’ombrage De ces Ormeaux fueilleux.
De ces Ormeaux fueilleux.Enfin j’ay fait naufrage, Mon defir a fait bris contre le fier orgueil De Philis, en Amour in insensible escueil ; Ma langueur, mes soupirs, maint deuct sacrifice, N’a peu rendre à mes vœux sa cruauté propice, Son bel œil qui estoit mon unique flambeau, Conduit mes tristes jours au funeste tombeau. Car pressé du regret d’avoir trainé ma vie, Au pouvoir de l’Amour sainctement asservie, Pour l’ingrate beauté qui desdaigne mes vœux, Je me rends pour tribut au destin rigoureux. Mais paravant que voir de ma triste journee Au point de l’occident la carriere bornee, Je veux dessus le front de ce jeune arbreau, Graver ces trystes vers : Philis fut le flambeau, Dont la beauté jadis attisa mon envie, Maintenant sa rigueur triomphe de ma vie. Et toy, grand Jupirer, qui tiens dedans ta main Le trait d’un foudre aigu dont le coup est certain, S’il est vray que l’encens d’un devot sacrifice
Te rende pitoyable, et bening, et propice, Maintenant qu’affligé je t’immole mon cœur, Favorable, oste moy la vie et la douleur.

#### Scène 2

Quoy mes yeux ? Est-il vray ? ou si ma triste veue Est par l’object trompeur d’un fantosme deceue ? Il est donc vray, mes yeux, que Calidon est mort ? O Amour homicide ! ô cruauté du sort ! Donc un excez d’Amour t’a desrobé la vie ? Donc pour avoir ton ame à ses loix asservie, Pour l’ingrate Philis tu meurs à ton resveil ? Calidon trop fidelle, he ! ton printemps vermeil Meritoit bien un cours de plus longue duree.
Ha ! soit trois fois le jour et l’heure bienheuree, Et bénis tous les Dieux.
Et bénis tous les Dieux.Ha ! Philis ce n’est pas Rendre aux Dieux leur honneur, que donner le trespas.
Et à qui ?
Et à qui ?A celuy qui n’avoit d’autre vie Que celle que tu as injustement ravie, Par trop de cruauté.
Par trop de cruauté.Je ne vous entends point.
He ! si ton cœur estoit du trait d’Amour espoint, Bientost le souvenir de ceste ame fidelle Luirait dans ta pensee inconstante et cruelle : Las ! bientost Calidon, miroir de loyauté, Briseroit le rocher dont la fiere beauté Rebouche les efforts de la douce puissance D’Amour, unique Roy de mon obeisance.
Quoy ? tu m’estimes donc coulpable de sa mort ?
Comme la seule cause.
Comme la seule cause.Et si tel est son fort
Nullement, car Amour, de celeste origine, Est amiable et doux, et jamais ne termine La course de nos jours, ains la fiere rigueur De l’abject qui preside aux vœux de nostre cœur ; Par ainsi ton mespris, idolle de ton ame, Qui te rend insensible à l’amoureuse.flame, A fierement coupé par le trait d’un desdain, Le fil de Calidon.
Le fil de Calidon.Cleande si soudain Que ce Berger m’ayma, il eust changé d’envie, Les Parques fileroient la trame de sa vie, Il verroi comme nous la lumiere des cieux, Mais si de son desir le vol audacieux A rendu sa poursuite et sa cheute mortelle, Je n’en suis pas coulpable.
Je n’en suis pas coulpable.Ha ! parole cruelle ! Philis, viendra le jour que le ciel justement Vengera le trespas de ce fidelle amant, Et qu’Amour irrité de ta superbe audace, Changera les beautez qui luisent sur ta face En extremes laideurs, pour venger Calidon. Helas ! non plus senfible à l’amoureux brandon,
Ainçois un rude tronc de qui la froide escorce N’obeit à l’Amour, dont l’agreable amorce Alechant ses desirs le repaissait d’espoir.
Cleande, je ne crains Amour ny son pouvoir, Mes yeux n’ont point d’object que la chaste Diane, Elle seule j’adore, et j’estirme prophane L’hommage que l’on rend à l’impudique Amour. Mais adieu, c’est trop fait d’inutile sejour Pour si fiesle subject.
Pour si fiesle subject.Va, Philis insensee, Fuis plus fiere cent fois que la mer courroucee, Tu sçauras à la fin que peut Amour, vainqueur Des hommes et des Dieux. Mais où es-tu, mon Cœur, Silvandre, mon soucy, mon bien, mon tour, ma vie ? M’auras-tu pour longtemps ta presence ravie ? Non, car tu ne sçaurois vivre eslongné de moy, Ny mon cœur respirer, ni ton bel œil, mon Roy, Ne luit au mien changé en un ruisseau de larmes ; Reviens donc appaiser ces cruelles alarmes, Qui troublent mon repos en ton eslongnement, Ou je croiray qu’Amour ne blesse esgalement Ton ame, que j’estime à mes fers prisonniere. Silvandre, à quoy tient-il que ma juste priere Ne te rende sensible aux traits de la pitié, S’il est vray que le feu d’une chaste amitié
Te brusle ainsi que moy ? Meviens doncques, mon ame, Si tu veux que la Parque ourde encor la trame De mes jours langoureux, car ton eslongnement M’est une trite mort d’ennui et de tourment.

#### Scène 3

Lassé de tes rigueurs, inhumaine Silvie, Je reprends ma franchise à ton joug asservie, J’estains de l’eau d’oubly ton ingrat souvenir, Et si jadis ton œil sceur mon cœur retenir Esclave de ses loix, si ton ame cruelle Foula soubs le desdain mon offrande fidelle ; Bref, si je ne receuz aux fers de ta prison, Qu’un injuste mespris, maintenant ma raison Marche d’un pied vainqueur sur ton orgueil superbe, Comme un jeune Chevreuil dessfus le front de l’herbe Libre je me promene au jour de tes regards, Sans craindre leurs esclairs, qui jadis comme dard, Blessoient mon cour captif, maintenant je mesprise Ton œil qui fut jadis le Roy de ma franchise : Ces beautés dont l’esclat me faisoit en un point Vivre et mourir cent fois, ne me consomment point D’une douce langueur ; leur debile puissance Ne sçauroit triompher de mon obeisance. Je fuis seul maintenant Roy de ma liberté, Et mon ame ne craint que l’Amour irrité
La t’enchaine à ses fers : car mon ferme courage N’ira plus gemissant soubs un honteux servage, Et à fin que le temps tesmoigne à l’advenir Que j’ay victorieux chassé le souvenir De l’ingrate Silvie, inhumaine et cruelle, Je veux de mon poinçon sur l’escorce nouvelle De ce jeune arbrisseau graver ces quatre vers. Tandis qu’Amour vainqueur soubs le joug de ses fers A tenu ma franchise et mon ame asservie, Je n’ay eu pour object que la belle Silvie, Maintenant mesprisé, je la mesprise aussi. Allons sacrifier nostre importun soucy A l’oubly seul vainqueur d’amour et de ses charmes, Tirsis, sechons enfin la source de nos larmes, Er sacrons au mespris ceste fiere beauté : Il est temps de sortir de sa captivité, Et bannir son ingrate et perfide memoire ; Allons parmy ce bois chanter nostre victoire, Foulons souz le desdain les charmes de l’Amour, Et libres parfaisons le cours de nostre jour.

#### Scène 4

Agreable langueur, doux effect de l’absence, He ! quand cesseras-tu d’exercer ta puissance
Sur mon ame fidelle ? Et vous mon beau Soleil, Quand dissiperez-vous le soucieux sommeil Qui eschange mes yeux en fontaines de larmes ? Quand appaiserez-vous ces cruelles alarmes, Qui assailent mon ame aux nuits de votre jour ? Silvandre, mon bel astre, he ? serez vous toujour Esloigné de mes yeux, ou bien tousjours vostre ame Sera-t-elle insensible à l’amoureuse flame, Pour celle qui ne vit qu’au jour de vos beaux yeux ? Silvandre crains-tu point la colere des Cieux ? Estimes-tu, cruel, que mes larmes coulees, Tant de tourments soufferts, tant d’offrandes foulees Soubs les pieds du desdain, n’attirent dessus toy La vengeance d’Amour, dont la severe loy Oblige, non la terre à son joug asseruie, Ains les Dieux de brusler d’une amoureuse envie ? Mais tu aimes, dis-tu. Ha ! homicide Amour Qui pousse à l’Occident la fource de mon jour ! Las ! que n’es-tu plus tost une insensible souche, Qu’aux desirs de mon cœur si rebelle et farouche, Ou bien que n’a ton œil moins de feux et d’appas ! Ou bref, pourquoy le Ciel ne me livre au trespas, Sans faire que je vive une mourante vie ? Mais j’entrevois Philis.
Mais j’entrevois Philis.Arreste un peu, Silvie. Puis que le Ciel bening fatisfaire à mes vœux, Je desire avec toy parmy ces bois ombreux
Voir couler ce beau jour ; allons dedans les prees De mille belles fleurs doucement diapres, Ou bien sur ce nuage ombragé d’arbrisseaux, Là le bruit enroué des gazouillardes eaux, Là le souffle mulet du printanier zephire, Qui amoureux des fleurs mignardement souspire, Fait gonfler la douceur d’un pudique plaisir.
Tousjours mon ame suit le train de ton desir, Ton vouloir est ma loy : allons donc soubs l’ombrage De ce bord esmaillé, las ! où ce beau visage, Où Silvandre r avit ma douce liberté, Astre qui seul reluit en ma captivité, Mais, helas ! si rebelle à ma fidelle enuit, Qu’il seroit mieux pour moy de n’avoir point de vie, Que de languir esclave au joug de sa rigueur.
Tu ne sçais doncques pas que son œil, ton vainqueur, Luit ailleurs esclipsé d’une absance lointaine ?
Hé ! depuis quand, ô Dieux !
Hé ! depuis quand, ô Dieux !La fureur inhumaine D’un Satire cruel l’eslongna l’autre jour.
Et Cleande ?
Et Cleande ?Gémit.
Et Cleande ? Gémit.O fiere destinee ! O Ciel injurieux ! Silvie infortunee ! Mais reviendra-t-il point ?
Mais reviendra-t-il point ?On ne sçait.
Mais reviendra-t-il point ? On ne sçait.O Amour ! Pourquoy ne coupas-tu la trame de mon jour Si-tost que ce Berger captiva ma franchisse ?
Heureux trois fois celuy qu’Amour ne tirannise !
Ha ! Philis, à la fin il faudra que ton cœur Se range soubs le joug de son pouvoir vainqueur.
Plus tost sois-je sans vie.
Plus tost sois-je sans vie.He ! tu es donc sans ame !
Ouy sensible au pouvoir de l’amoureuse flame.
Ha ! Philis.
Ha ! Philis.Ha ! Silvie.
Ha ! Philis. Ha ! Silvie.He ! ne veux-tu donc pas Savourer la douceur des amoureux appas, Par qui seul le plaisir en nos ames distille ? Tu veux donc n’aimer point ?
Tu veux donc n’aimer point ?Ami mille fois et mille Cesser d’estre Philis, plus tost que de ranger Ma douce liberté soubs le joug d’un Berger.
Helas ! si je pouvois comme toy insensible Voir couler mon printemps ! mais il n’est pas possible Que le vouloir mortel dompte victorieux Le pouvoir du vainqueur des hommes et des Dieux.
Cest idole d’Amour dont ton ame est charmee, En fait un puissant Dieu, dont la puissance armeee D’inevitablec traits, force mestme les Dieux De rendre le tribut au joug victorieux De sa loy inhumaine, ainçois imaginaire, Cest Amour, dis-je, est moins qu’une vaire chimere : Que s’il nous va blessant, c’est nostre fol penser Qui luy forge à tout point des traits pour nous blesser, Ses feux sont nos desirs dont il tient sa puissance, Et son aveuglement nostre sotte ignorance.
Las ! sitost que je vis ce bel astre jumeau, Esclairer à mes yeux tout ainsi qu’un.flambeau, Je sentis sa beauté avecque tant de charmes, Avecque tant d’attraits, et de si douces armes, Ravir ma liberté, qu’il ne fut plus à moy De retirer mon cœur du cher joug de sa loy ; Je l’aimay, et depuis ceste amoureuse enuie A fidelle tousjours accompagné ma vie. Mais jà le Soleil luit au point de l’occident, Sortons de ces forests, et allons cependant Que le jour nous esclaire, en ces fueilleux ombrages, C’est trop longtemps tardé en ces lointains rivages ; Allons.
Allons.Hélas ! ô Dieux !
Allons. Hélas ! ô Dieux !Leve toy !
Allons. Hélas ! ô Dieux ! Leve toy !C’est en vain, Mes pieds sont de rocher, et jà, des-jà, mon sein S’endurcit, ô Amour ! que juste est ta vengeance ! Ha ! inhumain mespris ! ha ! superbe insolance, Qui me ravit la vie au point de son resveil, Ha ! desdain ! ha ! fierté, ha ! rigueur, ha ! orgueil ! Helas ! cher Calidon, mais trop tard, mon idole, Prends avec ce souspir mon ame qui s’envole Vers toy, trop justement irrité contre moy. Et toy Silvie adieu.
Et toy Silvie adieu.Ciel ! qu’est-ce que je voy ? Philis, chere Philis, tu n’as donc plus de vie ? Ha ! estrange accident, pense à toy donc Silvie, Et ne sois plus cruelle à Tirsis que l’Amour A rendu ton esclave, et ne perds point le jour Pour estre trop farouche. Adieu donc, cher Silvandre, Car je vay maintenant tributaire me rendre A Tirsis autresfois l’object de mon mespris : Je veux que mon desir de son amour espris, Ne vise que pour luy, et que dessus ma face L’Amour et la pitié desormais ayent leur place : Mais le voicy à point, il faut feindre pourtant.

#### Scène 5

Soleil, vis-tu Berger si heureux et contant, Depuie que j’ay brisé mon amoureuse chaine, Mais ne vois-je point là ceste belle inhumaine ? Armez-vous de mespris mes yeux, et toy, mon front, Ramasse ton sourcy.
Ramasse ton sourcy.Un penser vagabond, Incertain et craintif, luy glace le courage Sans doute.
Sans doute.Ha ! c’est en vain que ton pipeur visage Se cache à mes regards, tu n’as plus de pouvoir De me paistre du vent d’un amoureux espoir, Je ne crains plus l’appas de ta pipeuse veue, Mon ame deformais n’y fera plus deceue.
Mais d’où vient que son œil semble orné de desdain, Et son front de mespris ?
Et son front de mespris ?Je n’ay plus dans le sein Ce feu de qui l’ardeur me rendoit tributaire A tes fieres beautés, mon ame volontaire N’a d’object que celuy qui plaist a mon desir, Par tout fors qu’en Amour je me pais de plaisir.
Il murmure.
Il murmure.Pourtant il faut encore feindre D’avoir d’Amour pour elle, et tristement se plaindre, Pour sonder sa rigueur. He ! quand cesseras-tu De me voir soubs tes pieds fierement abbatu ? Quand seras-tu, Silvie, ou plus douce ou moins belle ? Fouleras-tu tousjours mon offrande fidelle Soubs l’injuste mespris dont ta fiere beauté Reeompense les vœux de ma fidelité ?
Mais quand cessras-tu d’importuner mon ame ?
Quand ton cœur bruslera d’une amoureuse flame Pour moy, de qui la vie et le contentement Naist de toy, le Soleil, d’où coule mon tourment. Helas ! Je suis vaincue.
Helas ! Je suis vaincue.En vain tu me poursuis.
Ha ! trop fiere Silvie.
Ha ! trop fiere Silvie.Ha ! cruelle ennemie, Seras-tu point sensible aux traits de ma langueur ?
A la fin, ton Amour triomphe de mon cœur, Je t’aime, cher Tirsis.
Je t’aime, cher Tirsis.Et moy je te mesprise, Et ne veux point de toy.
Et ne veux point de toy.Donc ce n’est pas feintise, Doncques tu fuis ingrat, apres que la pitié A rendu mon vouloir sensible à l’amitié. Doncques je fuis deceue ; ô ciel ! ô mer ! ô terre ! Que ne suis-je l’object d’un foudroyant tonnerre ? Ha ! que ne couppes-tu la trame de mes jours, Imployable destin ? que ne suis-je tousjours
Aussi sourde à ses cris que la mer courroucee ? Que n’ay-je tousjours en son offrande pressee Sous les pieds du mespris ? Mais va, ingrat Berger, Puisse le ciel un jour ta cruauté venger !

### ACTE V
#### Scène 1

O chere liberté, si long temps desiree, Tu t’es doncques chez moy de rechef retiree, Tu as enfin brisé les fers de ta prison, Tu as donc revomy cest amoureux poison, Qui enchantoit mon ame : heureuse la journee Que tu es, liberte, devers moy retournee, Et que ton pied vainqueur j’ay marché sur le front D’Amour et de ses traits ; maintenant vagabond, Comme un jeune Chevreuil en fort aimé boccage, Je me porte où l’ardeur de mon libre courage Guide mon cher desir franc de captivité ; Je foule maintenant ceste fiere beauté Soubs les pieds du desdain : mon ame n’est attainte Par l’homicide trait d’une jalouse crainte, Je ne faits plus mourir et revivre l’espoir Qui retenait mon cœur soubs l’amoureux pouvoir, Je me ris de ses traits, et de ses foibles charmes, Un trait de mon mespris peut seul briser ses armes

#### Scène 2

Enfin je l’ay chassé cest object de ma peine, Qui moissonnoit le fruit de mon attente vaine, Il est loin, et bien loin de cest astre d’Amour Qu’il change de desir ainsi que de sejour, Qu’il renge son vouloir aux loix d’une autre aurore. Sans se brusler aux rais de celle que j’adore, Ce beau Ciel de la cour est assez radieux, Il y verra reluire un million de feux, Beaux, clairs, estincellans, dont les amoureux charmes Font doucement quitter aux plus braves les armes. Qu’il picore les fleurs de mille doux plaisirs, Il ne m’en chaut : pourveu qu’au but de mes desirs Il ne guide le cours de sa poursuite heureuse. Toutes fois combattu d’une alarme peureuse Il ne reviendra point, plus amoureux de soy Que de cest œil vainqueur, mon Soleil et son Roy ; Car le Rosne ondoyant aux sablonneux rivages A veu dessus son front les craintives images D’une prochaine mort pallir qon front de dueil, Et l’Izere escumeux dont le superbe orgueil
Accompagne le cours du Rosne enflé d’audace, A veu le pale effroy imprimé sur sa face. Sone, de qui les flots se roulent doucement A, touché de pitié, coulé plus lentement Allier et Loire aussi sont tesmoins de sa fuite, Et la Seine profonde a borné ma poursuite. Là Silvandre peureux recreu don si long cours, Esteindra par l’oubly le feu de ses amours ; Sans doute, et moy vainqueur de ma belle inhumaine, l’estoufferay enfin ma langoureuse peine. Allons donc voir Cleande : he ! nom, que tu m’es doux ! Allons enfin calmer l’imployable couroux De son front, le meurtrier de mon ame emoureuse, Allons enfin revoir celle belle impiteuse, Et mourir à ses pieds, si sa chere beauté S’arme tousjours pour moy d’injuste cruaute.
Ha ! Bouc impitoyable et monstre de nature, Tu m’as doncques ravy la douce nourriture De mon ame aservie aux lois de mon Berger, Tu l’as doncques reduit en un bord estranger, D’où l’agreuble trait de sa plainte amoureuse Ne pourra point toucher mon ame langoureuse, D’où l’amaible clarté de ses yeux, mes flambeaux, Ne pourra soulager les miens, pleureux ruisseaux, D’où sa voix, cher oracle aux desirs de ma vie, Ne pourra soulager mon amoureuse enuie !
Ha ! que ne meurs-je, ô Cie ! ou que ne puis-je, helas ! Donner à ce barbare un barbare trespas, Cesser d’estre Cleande et me changer en ourse, Pour deschirer ce monstre ! Ha ! larmoyante source, Mon œil, que t’ont ferut tant de chastes attraits, Pour captiver Slvandre, et te rendre subjects Ses pudiques desirs, si ce monstre barbare Te l’emporte si loin, le ravit et l’esgare ? Ha ! mon œil autresfois l’unique et doux sejour Du cœur de ton Silvandre, un second Dieu d’Amour, Que t’ont servi ces feux, ains victorieux charmes, Si tu n’as maintenant que d’inutiles larmes ? Ha ! cille-toy mon œil d’une eternelle nuit, Puisque ton doux Soleil dessus toy plus ne luit.

#### Scène 3

Agreable Soleil qui luis sur l’orison De la beauté qui tient les clefs de ma prison, Trois fois je te salue, et vous terre natale De celle dont l’absance à mon ame est fatale, Et vous sombres forests, dont l’aimable sejour Fut le premier tesmoin de mon pudique Amour,
Je vous salue aussi : des-jà ma belle aurore Luit à mes tristes yeux, à son œil que j’adore Par les traits d’un regard va dissipant les nuits Et les mortels assauts de mes tristes ennuis. Allons mon cher Tirsis.
Allons mon cher Tirsis.Helas ! que ton absance A fait naistre de maux, d’ennuis et de souffrance A ta chere Cleande ! un jour tant seulement Ne s’est coulé depuis ton triste eslongnement, Que son œil n’ait baigné son visage de larmes.
He ! Tirsis, quels assauts, quelles dures alarmes, Ay-je souffert aux nuits de ce chaste Soleil ? Combien de fois mon mal a fait que le sommeil Loin de mes tristes yeux a guidé sa volee ? Combien de fois mon ame ardemment affolee D’un pudique desir de revoir sa beauté, A gemy soubs le dueil ? Je fuyais la clarté, Tout ainsi qu’un hibou, et ma triste pensee, Entre mille soupçons fierement balancee,
Au naufrage parfois portoit mon cher desir, Puis par l’espoir flateux je me sentois saisir : Ainsi pressé tousjours de cent jalouses craintes, J’ay poussé vers le ciel le trait de mes complaintes, Et tristement privé du beau jour de son œil, Je ne me suis repeu que de pleurs et de dueil.

#### Scène 4

Seray-je donc tousjours de mon bien eslongnee, Verray-je donc mon sein et ma face baignee De mes ameres pleurs ? n’auray-je point soulas, En cest eslongnement que l’espoir du trespas ? Iray-je donc tousjours sur des rives lointaines, Vagabonde pleurer mes langoureuses peines, Me paistre de douleurs, sans apres tant de nuits Revoir mon doux Soleil dissiper mes ennuis ? Sans revoir la douceur de cest aimé visage Par le trait d’un regard appaiser mon orage ? O ciel injuste ! Ciel jaloux de mon bonheur, Qui t’esjouis du mal qui traverse mon cœur, Pourquoy ta cruauté ne me ravit la vie ? Ou pourquoy te rends-tu contraire à mon enuie ? Redonne moy celuy que la rigueur du fort M’a si longtemps ravy, ou bien fais que la mort Esloingne tout d’un coup et ma vie et ma flame. Ha ! non, car ce bel œil dont la douceur m’enflame Ne me survivroit pas, et t’aime mieux cent fois Souffrir patiemment le mal que je reçois, Afin de voir encor l’object de ma pensee Dissiper la douleur dont mon ame est pressee, Et que mon doux Berger n’avance son trespas.

#### Scène 5

Silvie infortunee, Amour cruel, helas ! Que ne me fit le Ciel plus dure qu’une roche, Plus sourde que la mer, d’où la pitié n’aproche ? Mais n’est-ce pas Cleande, ha ! triste souvenir, Qui te fait derechef devers moy revenir ? Toutes fois il le faut chasser de ma pensee.
Silvie, quel foucy a ton ame blessee ?
Le triste souvenir de l’ingrate rigueur De celuy qui jadis fut le Roy de mon cœur, Fait que le jour plus beau m’est une nuit obscure. Que si la loy du fort ordonne que je meure Pour cest ingrat Berger, helas ! que n’est le jour Le dernier de ma vie ?
Le dernier de ma vie ?Et quoy, c’est donc l’Amour Qui si violamment rend ton ame affligee ?
De tant de soins divers je me vais saccagee, Depuis qu’Amour cruel m’osta la liberté, Qu’il feroit mieux pour moy n’avoir jamais esté, Que de languir au joug d’Amour, à qui mes larmes, Au lieu de l’adoucir ont fait prendre les armes, Pour redoubler mes maux ; mais ne cognois-tu pas Le Berger qui surprit mon ame à ses appas ?
Non.
Non.Tu ne cognois point celuy qui peut tout prendre Par le trait de ses yeux, ce Soleil, ce Silvandre, Le Roy de tous les cœurs sensibles à l’Amour ? Ha ! Cleande, si fais, tu le cognois.
Ha ! Cleande, si fais, tu le cognois.Un jour J’en ouys discourir une Nimphe gentile, Qui laissa le sejour de sa natale ville, Pour plier dans nos bois le joyeux renouveau ; Elle le depeignoit jeune, courtois et beau, Et de qui les regards estoient de douces fleches, Qui faisoient dans les cœurs mille amoureuses breches.
Cleande, railles-tu ? quoy tu ne cognois point Silvandre, dont le cœur au rien par Amour joint Ne respire qu’en toy ?
Ne respire qu’en toy ?Las ! Il est vray Silvie, Je cognois ce Berger, le doux Roy de ma vie, Dont l’absence me tue, et dont le souvenir Peut seul en mes langueurs ma vie retenir Mais est-ce le subject dont ton ame est blessee ?
C’est luy-mesme, c’est luy dont la triste pensee Change souvent mes yeux en fontaines de pleurs, Et renouvelle en moy mille fieres douleurs. Mais voy comme le fort je joue de mon ame, Celuy qui premier fit qu’une amoureuse flame Attisa mes desirs, ce fut Silvandre, helas ! Ingrat s’il en fut onc, alors de mes appas Vit Berger fut espris, Berger de qui la grace Eusse peu par Amour en mon cœur trouver place, Si les yeux de Silvandre object de mon desir N’eussent blesse mon ame ; en luy tout mon plaisir Et mon bien reposoit, je veue estoit ma vie, Er ma mort son absence : heureuse alors Silvie, Ores infortunee ! enfin voyant un jour Que pour auoir esté insensible en Amour.
Phlis fut justement en un rocher changee, Bien que mon ame fut doucement engagee Pour Silvandre mon Roy, toutes fois redoutant La vengeance du ciel, je sortis l’instant De la douce prison de mon ingrat Silvandre. Et soudain à Trsis mon ame s’alla rendre, Las ! plus tost par pitié que non pas par Amour ! Moy qui avois esté insensible tousjour, Et qui n’avois pour luy qu’un mespris de mon ame, Je me rendis alors favorable à sa flame : Mais lors il se rendit insensible pour moy, Il mesprisa mes vœux, retirant de ma loy Sa liberté pressee, il s’eloigna ; chetive, He ! faut-il cependant qu’en ces ennuis je vive He ! faut-il que je souffre un mespris dont, helas ! Le seul penser me donne à tout point le trespas ? Ouy Cleande, il le faut. puis que la destinée, A me nuire tousjours sicrement obstinée, Me force à le souffrir, toutes fois si mon cœur S’alume jamais plus d’une amoureuse ardeur, On verra le soleil privé de sa lumiere. Je reprends desormais ma liberté premiere, Je brise les liens qui m’ont autrefois pris, Et foule mes vainqueurs soubs les pie ds du mespris : Mais afin que le temps ny les promptes journee Ne puissent par le cours des legeres annees, Engoufrer soubs l’oubly ma fiere volonté, Je veux pour tesmoigner ma douce liberté, Grimer fur ce rocher : SI L’AMOUR ME SCEUT PRENDRE
PAR L’INVINCIBLE TRAIT DES BEAUX YEUX DE SILVANDRE, MAINTENANT JE LE BRAVE ET NE CRAINS SON POUVOIR.
Eh moy qui n’ay d’Amour, d’ame, ny de vouloir Que pour luy seulement, sur ceste roche dure Je burine ces vers : BIEN QU’EN AYMANT JE MEURE, LA MORT POURTANT ME PLAIST, ET MA TRISTE LANGUEUR M’EST SI CHEREMENT DOUCE ET ACREABLE AU CŒUR, QUE JE VEUX QUE LA TERRE ET LE CIEL MESME ENTANDE QUE SILVANDRE EST LA VIE ET L’AME DE CLEANDE. Mais quand reviendra-t-il ce bel astre d’Amour, Redonner à mes yeux leur ordinaire jour ? Quand verray-je mon ame, aux langueurs asservie, Reprendre en le voyant et l’espoir et la vie ? Quand verray-je son œil amoureusement beau Adoucir ma langueur, et comme un clair flambeau. D’un regard plain de traits disiper mon martire ?
Cleande, le Soleil, qui des-jà se retire, Semond à la retraicte et nous et nos troupeaux, Vois-tu pas dans le Ciel reluire les flambeaux, Dont la ombre clarté d’ombres environnee, Va chassant peu à peu la luisante journee ?
Allons, mais paravant que partir de ces bois, Je veux encore un coup, par le trait de ma voix,
Semondre à son retour mon trop tardif Silvandre. S’il est vray que mes yeux t’ayent sceu jamais prendre, Comment sans leur adueu t’en peus-tu separer ? Et comment as-tu peu si longtemps demeurer Sans me voir, si ma veue estoit jadis ta vie ? Ton ame est-elle point à mon joug asservie ? M’aymes-tu pas, Silvandre ? ouy, car tu l’as juré, Et tu vis cependant loin, bien loin, esgaré, He ! reuviens tost, ou crois, trop paresseux Silvandre, Que ta Cleande, helas ! je meurt par trop attandre.

#### Scène 6

Retarde encor un peu ta carriere, beau jour, Pour jevoir auec moy ce bel Astre d’Amour, Luy seul plaist à mes yeux, et sa douce lumiere Repaist de ses appas mon ame prisonniere.
Silvandre je te plains.
Silvandre je te plains.Non, non, ne me plains pas : Car fi je meurs d’amour, je tiens beau mon trespas ; Mais d’où vient, cher Tirsis, que tu me plains ?
Mais d’où vient, cher Tirsis, que tu me plains ?Silvandre, Qu’il seroit mieux pour toy de ne pouvoir entendre Ce qu’ores je te dis !
Ce qu’ores je te dis !Et quoy ?
Ce qu’ores je te dis ! Et quoy ?Ou’en vain tu crois Estre aymé de Cleande.
Estre aymé de Cleande.He ! donc je me deçois ?
Ouy.
Ouy.Comment ?
Ouy. Comment ?Ly ces vers
Ouy. Comment ? Ly ces versHa ! perfide, ha ! cruelle ; Soleil cache tu face, et toy, troupe immortelle, Et toy Ciel fi souvent à tesmoin appellé, Las ! ne punis-tu point ce serment violé ? Souffres-tu que mon ame injustement deceue, Reclame en vain ton aide : où est ta foudre aigue ?
Silvandre esjouys-toy, ferme les yeux aux pleurs.
Helas ! il ne se peut sans finir mes douleurs.
Aussi tu n’en as plus.
Aussi tu n’en as plus,Las ! he ! comment ?
Aussi tu n’en as plus, Las ! he ! comment ?Approche, Et viens voir soubs le pied de ceste vieille roche La douce guerison de ton nouveau souci.
Soyent benis les yeux, et toy Tirsis aussi
Pardonne-moy, Cleande, helas ! je te confesse, J’ay trop legerernent douté de ta promesse, Mais aussi qui n’eust craint ? toutes fois pour marquer Que i’absence n’a peu mon ardeur suffoquer, Reclamant tes beaux yeux mes plus cheres idoles, Je veux sur ce rocher buriner ces paroles :
Paravant que le fort m’esongna de ces bois, Cleande me lioit au doux joug de ses loix, Et ores de retour, la beauté de sa face, Ainsi qu’auparavant, d’un mesme nœud m’embrasse. Puisse faire le Ciel qu’avant le soir ombreux Je revive au doux jour de son œil amoureux.
Allons, mon cher Tirsis ; las ! qu’une longue absance Traine avec foy de maux ! tousjours la defiance Accompagne nos pas, nos yeux et nostre cœur, Nostre ame est aux aguets sur le pied de la peur, Au moindre bruit, helas ! elle affole de crainte, Et sent plus tost couler les larmes et la plainte, Qu’en sçavoir le subject, tant l’Amour est jaloux, Et sensible aux soupçons, et bref, pront au courroux.

#### Scène 7

Cesseras-tu jamais, mon ame, de te plaindre ? Mouiller tes yeux de pleurs, souspirer, et de craindre ?
Cesseras-tu jamais d’importuner les Dieux ? Non, si ce beau Soleil ne reluit à mes yeux, Non, si par le retour de son œil que j’adore, Je ne sens dissiper le dueil qui me devore. He ! mais qui te retient en cest esloignement ? Silvandre (las, diray-je) insensible au tourment Qui me rend soucieuse aux nuits de ton absance, Quel charme peut cacher si longtemps ta presense A mes yeux, non plus yeux, mais fontaines de pleurs ? As-tu par l’eau d’oubly amorty les ardeurs Qu’Amour avoit pour moy dans ton cœur allumees ? Mes beautez, autrefois cherement aimees, Sont-elles maintenant hors de ton Souvenir ? As-tu donc desseigné de ne plus revenir ? N’aymes-tu pas encor ? C’est trop tardé, Silvandre, Je ne puis si longtemps sans me plaindre t’atendre ; Et vous, Rochers, jadis sejour de mon vainqueur, Que ne me randez-vous ce beau Roy de mon cœur, Ce Berger dont la veue est mon ame et ma vie ? Où est-il maintenant ? Mais approche, Silvie, Ne te femble-t-il pas de voir sur ce rocher Un nouveau chiffre ?
Un nouveau chiffre ?Il faut de plus prez l’approcher.
O ciel ! seroit-ce pas mon Berger ? ha ! je tremble De crainte et de desir, allons le voir ensemble.
Que sert de plus douter de son retour ?
Que sert de plus douter de son retour ?Helas ! Que tu m’es favorable au point de mon trespas O Ciel plain de douceur ! Mais allons le relire.

#### Scène 8

Ciel, quand finiras-tu mon langoureux martire ? Soleil, de qui j’atens si la vie et le jour, He ! quand reviendras-tu esclairer ce sejour ! He ! quand reviendras-tu esclairer ce Ce jour. Echo, las ! pleut aux Dieux ! mais, dis moy si ma belle Est tout ainsi que moy en son amour fidelle. Las ! tu ne reponds rien ? sois muette tousjours, Du Ciel tant seulement j’atendray mon secours. Du Ciel tant seulement j’atendray mon seCours. Que je coure ? ha ! trompeuse, et où ? en quel rivage, Sur quel mont et quel bois, pour voir ce beau visage, Pour revoir ce Soleil dont mon cœur fe brusla ? Pour revoir ce Soleil dont mon cœur fe brusLa. La ! helas ! je le voy.
La ! helas ! je le voy.A quoy penses-tu la ? Avance donc.
Avance donc.Douter de son retour, Silvie, Je ne le pourrois plus.
Je ne le pourrois plus.Aussi, ma douce vie, Cleande, tu me vois retourné devers toy, Mais cent foi moins remply de vie que de foy.
Silvandre, il est donc vray que te te voy.
Silvandre, il est donc vray que te te voy.Mon ame Tousjours brusle pour toy d’une amoureuse flame.
Ne crois-tu pas aussi que je t’ayme ?
Ne crois-tu pas aussi que je t’ayme ?Si fais, Et de ceste creance en t’aimant je me pais,
Pourquoy tardois-tu tant si tu m’aimois, Silvandre, Croyois-tu sans souffrir que je peusse t’atendre ?
Las ! c’estoit mon malheur, et non ma volonté ; Qui m’allait separant de ta douce beauté. Si je vivois, helas ! ce n’estoit que de larmes, Affailly nuit et iour d’un million d’alarmes Qui troubloient mon repos, repos, non, mais mon cœur, Car loing de toy, ma vie, une triste langueur Me pressoit tellement, que des plus belles Dames Les yeux plus beaux m’estoient de mortuaires flames : Tout m’estoit ennuyeux, fors ton doux souvenir, Qui seul m’a fait enfin devers toy revenir.
Favorable retour qui me redonne l’ame.
Ha ! parolle de miel qui doucement r’enflame Mon espoir my-esteint.
Mon espoir my-esteint.Jà, des-ja le Soleil Incline avec le jour aux ombres du sommeil,
Silvandre.
Silvandre.Et bien, ma belle, allons à la retraicte.
Pourquoy me fit le Ciel à tant de maux subjecte ? Pourquoy ne suis-je, helas ! si heureuse en amour ? Coupe quand tu voudras la trame de mon jour, O Ciel injurieux ! Puis que ma triste vie Aux ennuis seulement est tousjours asservie, Et puis que tout plaisir s’estrange de mon cœur ; Il vaut mieux n’estre pas, que de vivre en langueur !